 Daniel 12  Noge ahụ, Maịkel ga-ebili, bụ nnukwu onyeisi ahụ nke guzo ọtọ nihi ụmụ ndị gị. A ga-enwekwa oge ahụhụ nke a na-enwetụbeghị kemgbe e nwere mba ruo noge ahụ. Noge ahụ, ndị gị ga-alanahụ, onye ọ bụla e dere aha ya nakwụkwọ.Ọtụtụ ndị bụ ndị na-arahụ ụra nime ala ga-eteta, ụfọdụ ga-enweta ndụ ebighị ebi, ụfọdụ enweta nkọcha, bụrụkwa ihe ịsọ oyi ruo mgbe ebighị ebi.Ndị nwere nghọta ga na-enwu dị ka ìhè mbara igwe; ndị na-eme ka ọtụtụ ndị mmadụ bụrụ ndị ezi omume ga na-enwukwa dị ka kpakpando ruo mgbe ebighị ebi, ọbụna ruo mgbe niile ebighị ebi.Ma gị onwe gị, Daniel, zochie okwu ndị a, mechiekwa akwụkwọ a, ruo noge ikpeazụ. Ọtụtụ ndị ga na-awagharị, ezi ihe ọmụma ga-abakwa ụba.Mụ onwe m, Daniel, wee hụ, ma, lee! e nwere mmụọ ozi abụọ ọzọ guzo nakụkụ mmiri, otu notu akụkụ, onye nke ọzọ nakụkụ nke ọzọ.Otu wee gwa onye ahụ yi uwe linin, bụ onye guzo nelu mmiri ahụ, sị: Oge há aṅaa fọdụrụ ka ihe ebube ndị a mechaa?M wee malite ịnụ ihe onye ahụ yi uwe linin, bụ onye guzo nelu mmiri ahụ, na-ekwu, ka o weliri aka nri ya na aka ekpe ya neluigwe ma jiri Onye ahụ na-adị ndụ ruo mgbe ebighị ebi ṅụọ iyi, sị: Ọ ga-adịru otu oge a kara aka, oge abụọ a kara aka na ọkara otu oge. Ozugbo a kụrisịrị ike nke ndị nsọ, ihe ndị a niile ga-emezu.Mụ onwe m nụrụ ma aghọtaghị m; m wee sị: Onyenwe m, gịnị ga-abụ njedebe nke ihe ndị a?O wee gaa nihu ịsị: Gawa, Daniel, nihi na e zochiwo okwu ndị a, mechiekwa ya ruo noge ikpeazụ.Ọtụtụ ndị ga-asacha onwe ha, meekwa onwe ha ka ha dị ọcha, a ga-anụchakwa ha. Ndị ajọ omume ga na-emekwa ajọ omume, ọ dịghịkwa onye ajọ omume ọ bụla ga-aghọta ihe ndị a; ma ndị nwere nghọta ga-aghọta ha.Malite mgbe e wepụrụ àjà ahụ a na-achụ mgbe niile, nakwa mgbe e debere ihe arụ ahụ nke na-akpata ịtọgbọrọ nefu, a ga-enwe otu puku ụbọchị, narị ụbọchị abụọ na iri itoolu.Obi ụtọ na-adịrị onye na-atụ anya ya nakwa onye rutere notu puku ụbọchị, narị ụbọchị atọ na iri atọ na ise ahụ!Ma gị onwe gị, gawa ruo nọgwụgwụ; ị ga-ezukwa ike, ma ị ga-ebili ka i nweta òkè gị mgbe ụbọchị ndị a gwụchara. 